section_heading: Život
paragraph_text: Kao izvanredna studentica studirala je filozofske znanosti i srpsku književnost i 1910. godine položila je diplomske ispite kod profesora Brane Petronijevića i Jovana Skerlića. Smatra se prvom ženom koja je završila filozofiju na Sveučilištu u Beogradu. Nakon diplomiranja dobila je posao u privatnoj gimnaziji u Smederevu, gdje je radila dvije godine, nakon čega, po drugi put, daje otkaz i odlazi u Francusku, u Grenoble, pa u Pariz, gdje sluša predavanja na Sorboni. Namjeravala je završiti postdiplomske studije, ali ih je prekinula zbog poziva Ministarstva prosvjete iz Beograda, zbog čega se 1913. godine vraća u Srbiju gdje počinje raditi u Višoj ženskoj školi, koja će kasnije prerasti u Drugu žensku gimnaziju.